标题：博山篇
百科名片
《博山篇》是唐末五代风水大师黄妙应集毕生之所学所著的风水宝典。
基本内容
概论相地法
论曰：凡看山，到山场，先问水。有大水龙来，长水会江河。有小水龙来，短水会溪涧。须细问何方来，何方去。水来处是发龙，水尽处龙亦尽，两水合才是尽。或大合，或小合，须细认。
善知识，何以相? 龙神上聚，登高相之；龙神下降，就下相之；穴土位中，对面相之；水来水去，侧身相之；砂左砂右，徒步相之；前朝后应，前后相之；眠彼堂，逼周遭，广野果，尔俱合，乃论阴阳，定向首，稽气候,正方隅，形势符，方位合，斯全吉，阙形势，不可插。失方位．减福力。善知识．此话概。
论龙
寻龙法，寻祖宗,寻父母祖宗所居。极高之方，火星所结，顿起楼殿漫天。水星与渠相映，曰水与火，乃成既济。父母所居，中高之方，金星所结。爱有二星，内外相照，一父一母，是为对待。龙自此出，自此退卸，自此博换，才是行龙，才可结穴。若从大山便落，一节两边龙虎，名为假穴，何以故？不贯顶也。认得真龙，真龙居中，后有托的，有送的，旁有护的，有缠的。
托多，送多，护多，缠多，龙神大贵、中贯，小贵，凭这可推。行龙的度，人身相似，开两手，分八字，抽胸膛，直前去，身正的，身歪的，偏左的，偏右的，叠串的，倒转的，趋高的，趋下的，变化多端，汝谛汝谛。
八个相法，相何等相？二十八形，形何等形？九八变星，星何等星？分富贵贱贫，三样落法，自肩而落，自腰而落，中心而落，三落者各分枝，各分叶。中落，上肩落，次腰落，又次到尽处，真好真好!
辨五势，龙北发朝南来为正势，龙西发北作穴，南作朝为侧势，龙逆水上，朝顺水下，此乃逆势。龙顺水下，朝逆水上，此乃顺势。龙身回顾祖山作朝，此乃回势。五者结穴，有顺局五，逆局五。以逆为贵，顺则减力，势之顺逆，论大江水。正、侧、逆、顺，祖山之水，皆可到堂。回势既远，盖砂障隔。祖山水难以到堂，但势盘旋兼水环绕，虽不到堂，其力反重。既得势了，便看水口，兼看下砂。但在逆取，不向顺裁。逆势者，情得水无下砂亦结地，顺势者，无下砂，有的近案乃可用。顾祖者远为优，近不知，何以故？远者龙长得水为多，近者龙短得水为少。
龙犹树，有大干，有小枝。干长大，枝短小。干为荣，枝为卫。论低昴，何轩轾？若得水咸可用，枝干上，有疑龙，须细论。
山双行，水居中，水双行，山内拥。水界龙。龙之行得水，界龙便止。何以故？气行地中，是曰内气。水流土上，是曰外气。外气界截，内气止聚。
枝中眠脉，土脊是脉。陇中眠，骨石脉是骨。遥遥是势，迩迩是形，势来形止，生气可乘。龙欲其聚，不欲其散。龙欲其止，不欲其行。散余有聚，行余有止，得地之纪，何知是聚？城郭是聚，何知是止？结作是止，陇龙属阴，其气浮如，最怕风吹，支龙属阳，其气沉如，不怕风吹。
何名峡山？断续这处是。两山相夹为蚨之吉，风吹水射峡是以凶。有正出的，有左出的，有转顾的，有正出斜过的，有侧出正过的，峡之出，穴如之，欲得穴，先推峡，能得峡，穴可明，两样地，十样过，宜细认。
论向首，字对字。看何龙，作何向。看何峡，作何坐。因长短结远近。认得真，穴可定。龙神博换，从大博小，从高博低，断了断，乱了乱，穴必嫩，不曾断，不曾乱，便丑样，遇凶星，须博吉，方可用。不博吉，若要用，间星从，流星从．须细认。顺制逆，逆求顺，不晓得，生恶业，胡可用。
龙穿帐出，厥力乃重。含金含水，这帐为上，纯水为中，两角有带，这帐为上。下垂为中，穿胸的帐，这帐为上，穿角为下。帐下贵人，这企业上。若居帐上，这个为下，左关右轴，这个为上。边有边，这个为下。
灵泉养阴，异骨奇毛，都能作为龙的证验。灵泉养荫，异骨奇毛，皆能证验。
欲详穴，先辨龙。不识龙，胡识穴?得龙真穴，有病可医，修若龙，贱修无益。但这龙，众人母，诞贵儿，在何方?须细认，勿因龙贵，妄认媸穴，汝见龙形，当知穴形。莫待临穴乃尔失真。有飞龙的，龙蟠龙的，龙舞风的，龙踞虎的，龙奔马的，龙游蛇的，龙平冈的，龙嵯峨的，龙尖射的，龙乱杂的．龙孤秀的，龙凡十一样，相穴状可知。或结禁经，或结蛟龙，或结鸾凤，或结狮象，或结马驼，或结弓剑，或结星月，或结将府，或结凶坛，或结营寨，或结神观，宜细沦，要博推，即后龙分年代，看何龙詹何属。审星宿，问方隅，亥、艮、兑、巽、丙、丁、辛、庚、己龙之吉，法宜插。壬、于、癸、震亦中。
论合穴，亥龙向，丙巽丁。艮龙向，丙庚丁兼辛巽。合星元，兑向艮卯巽。丁巽之向，亥艮辛丙之向，亦艮辛丁之向，亥奶临辛，合庚巽卯艮巳与亥对官，插壬之向，惟坤乙子癸向，俱午坤卯 之向庚辛位，此龙穴，俱合贵。寻兜者，认峦星，望灵气。定龙脉，何者来?何者去?考方位，注真气，加制伏，方得利。
论龙神，详且未。有星垣，会者稀。识全局，知大地，有紫微，在太微，有天市。天虹来，天马至，古名都。眠不眠，高著眼，锲心记，诲尔龙，龙如是。
论穴
善知识，龙格下。有穴星。或金体，或木体，或水体，或火体或土体，此为正。有高圆金，有矮圆金，有金带水，有土带金，俱为全吉，金带火，金带木，水带荡，火带焰，俱凶星。有变的样子；无龙虎的，双龙虎的，有龙无虎的，有虎无龙的，左侧的，右偏的，左高右低的，右高左低的，开口的，不开口的，垂乳的．不垂乳的。百千样子:或睡卧势，或大坐势,或耸立势。睡者身仰,上气下行，穴宜下，坐者身隐曲，气中聚，穴且中。立者身高耸，气上行，穴直上。
五龙作穴，横、直、飞、潜、回，穴变多岐。高忽而低，亦低而高，北忽行南，亦西而东，有闪走的，有斜飞的，有背水的，有临岸的。穴有正体，有变体。正体如变，体难拘。有结水的，有结石中的，有散平地的，有现山脊的，有藏田心的，有逆跳翻身的，有斩截气的，有凭高取势的。势虽多端，要证佐．要得水。故曰：地理几卷书，总总是太虚。个中四个字，一个是真如。上数穴，皆奇状，皆怪形。宜用乐，宜用鬼，宜开堂，直取水。审所宜，勿失一。
认穴法，何者真？何者假？山水向是为真，山水背是为假。何者生？何者死？风藏水，逆气聚是生。风飘水荡，气散是死。
龙逆水，方成龙，穴逆水，方得穴，何以故？龙得水，在势逆，穴得水，在砂逆。龙将入首，逆转收收水，方得成龙。穴将融结，下砂逆水，方得成穴。
穴局正偏大，宜细认。堂似弓，穴似箭，朝似的，把弓箭，执两匀，比对的，弓调匀，发必中，此可验。比对处，有明暗。明可见，暗不见。但正处，常在中，定穴左右乘气食。水龙右气，左龙左气。右气若归左砂便左抱，气若归右砂便右抱，左插者，乘左气，食左水。右插者，乘右气，食右水。
穴有高的，低的，大的，小的，瘦的、肥的。制要得宜，高宜避风，低宜避水。大宜阔作，小宜窄作。瘦宜下沉，肥直上浮。阴阳相度，妙在一心。穴里元元，何以省得？审阴阳，定五行，决向背，究死生，推来历，论星峰，看以头，论分合，观其明暗，核其是非。察其缓急，慎其饶减，知□避忌，精其巧拙，定其正偏，审其隐露。上乘金，下相水，中穴土，旁印木，外藏八，内秘五，不离隐约，一圈之中。这一圈，天地圈。圆不圆，方不方，扁不扁，长不长，短不短，窄不窄，阔不阔，尖不尖，秃不秃，在人意见，似有似无，自然圈也。阴阳此立，五行此出。圈内微凹 似水非水。圈外微起，似砂非砂，分阴分阳，妙哉至理！阴不离阳，阳不离阴，真个妙用。大阴阳，小阴阳。大交度，小我度。大分合，小分合。自一至九乃至九九，皆阴阳，妙也。五行妙也。善知识，知之乎？不知之乎？这阴阳，有聚散，何以辨？上小下大，是为阴脉，中微有突。上大下小，是为阳脉，中微有窝。阴气在里，厥脉沉如。阳气在表，厥脉浮如。
高低之之法，瞻前顾后，视左应右，侬心为准。左一步，右一步，前一步，后一步，想一想，看一看。他是我，我是他。不要忙，不要乱，不可露，不可陷，案中准，咫验，眉上齐，心上应。浅中深，深中浅，最难辨。气有浮沉，土有厚薄，晕有大小，翼有高低。土中痣，切须知，土中癜，切须忌。
穴局员净，是为全吉，出直现尖，须力避却。一边直．一边尖，神煞露，法宜盖，高处穴也。左右低，带尖直，神煞窜，法宜落，低处穴也。左尖直，右而无，右尖直，左而无，神煞偏，法宜避，下侧穴也。
苦认龙点穴，即善男信女，身到头来。龙格下顿星峰为男相。阳中阴，须有窜，有少阴窝，晕中韭叶窝，是有太阴窝，晕中锡底窝，是若阳龙下阳穴，主死别与生离。龙格下即结穴，此女相。阴中阳，须有泡。有少阳泡，晕间微结块。是有太阳泡，晕中见乳泡 。是若阴龙下阴穴，主风声且破家，作之法，审缓急直斜，审长短高低，审阔狭浅深，审单双正偏脉。缓高之脉，急下之脉，直偏之脉，斜正之，皆少阴作也。脉短，从头分之，脉长，从中分之．脉高露顶就之。脉低凑脚就之，皆少阳作也。脉狭，当心下之，脉阔取气而下，脉深揭起就高．脉浅浮上就气，皆太阴作也。脉单而虚则就其实，脉双而长则取其短。脉之正者当侧受之，脉之偏者当正受之窜，皆太阳作也。脉之病急，须知首乱石，身浪痕，臂低折，脚走窜，水断肩，山破腹，唇上缺，嘴下尖，肚饱满，皆穴病，轻则整，重则弃。
去水地，最可忌。龙虎窜，最可忌。穷龙无案，此亦可忌。孤龙无朝，此亦可忌。穴有贼风，当避刚避；明堂低下，当培则培，相其轻重，细加剪裁。
智者步龙，巧者得穴。得穴步龙，得者十八。步龙寻穴，得者十一。  
气不和，山不植，不可插。或奇纹，土隐中，法宜插。
气未止，山走趋，不可插。或腰结，或横龙，法宜插。
龙未会，山而孤，不可插。落平阳，水堂卫，法宜插。
气不来，脉断续，不可插。自然断，断了断，法宜插。
气不行，山磊石，不可插。或异骨，土隐中，法宜插。
五吉星，可取用，四凶星，勿妄裁。博好龙，逆好水，凶化吉，理须猜。
论五星，辨贵贱。论传变，辨祸福。论形体，辨吉凶。
合阴阳，化阳阴，较耳脸，扶龙神，吉宜挨。凶铁侵。
金线宫，玉缠位，分得明，为上瑞。
课山主，何主星? 何年代？值则荫，课年命，何穴星？何生人？值则荫，课公位，是何星？是何位？值则阴，课年月，属何星？何年发？课坐向，属何星？何方坐？课山水，得几步，几世益。课去来，那边来，来则福。课生死，那边生，生则福。九者样，百者形，是不是，真不真，眼中见，心中眼。
起起起，伏伏伏，来来来，堆堆堆，阳精转，阴血随。知牝牡，识雌雄。穿针眼，把翼肩，杖上取，指上安，罗纹固，土宿横，二星曜，决通灵，透地法，勿虚传。验不验，然不然，辨五土，为正诠。或开堂，或穿圹，或作堆，俱有法。或开门，或放水，或取路，须端的，作用底，有专门。训尔曹，须勉旗。文
论砂
砂关水，水关砂。抱穴之砂，关元辰水。龙虎之砂；关怀中水。近案之砂，关中堂水。外朝之砂，关外龙水。周围环抱，脚牙交插，砂之贵者，水之善者。
两边鹄立，命曰侍砂，能遮恶风，最为有力。从龙抱拥，命曰卫砂。外御凹风，内增气势。挠抱穴前，命曰迎砂。平低似揖，拜参之职，面前特立，命曰朝砂。不论远近，特来为贵。四砂惟朝，关系匪轻，高低穴法，只此可凭。本身横案，亦是朝神。
插水砂，进田笔，祸福紧，万勿失。水左来，山右转：水右来，砂左转，抱内水，插外水，所以贵。
龙与虎，吾掌中。随身取，为至功。穴若真，必不顺；穴若假，岂肯逆。若借外砂，名曰护从，环抱低平，左右相应。其或不变，藉案横拦，亦能收水，此亦可插。上水宜长，下水直短。下水若长，下砂要转。
亦有偏龙，水自右来，左宫贵穴。亦有偏虎，水自左来，右宫贵穴，或正用，或斜裁，知正知变，顺逆安排。
又有龙虎，结成顺局，须抱过腕，臂末起峰，横拦亢前，亦多成地（或得近案逆水而上，又不可概以顺局）。
主短朝长，是朝逆主，主长朝短，是主逆朝，名为变势。若道其常，主朝相若，是为正势。两山相会，水变相交，朝山贵峰，或三或五，尖员端秀，是为上格。短缩之形．虽秀减神，时或横过，突起对峰，意非行朝，亦有可取。身脚水路，不我相向，偏斜走窜，无所取裁。言山之水，赖朝锁纽。朝山之水，趋向主龙，休论尖员，何拘本方! 查要端正，真水到堂。有等大地，主山固逆，朝山迹逆，三阳之水，乃无走泄，发龙虎后，抱龙虎前，此名近案。或发龙腰，亦为案取，贵下生上，勿上生下。有案无朝，内水了收。有朝无案，亦赖前砂。朝案俱无，护砂前插，法若背此，穷龙之宅。朝不厌远，案固欲近。案秀尖员，厥形为上。一宇平过，得案正样，中高中低，几几相合，高凌低脱，云胡可论。
水口之砂，最关利害，交插紧密，龙神斯聚。走窜顺飞，真龙必去。砂有三，高、贵、贱。肥、圆、正为富局。秀尖丽为贵局，斜臃肿为贱局。砂砂有杀，汝知乎! 有尖射的，破透顶的，探出头的，身反向的，顺水走的，高压穴的，皆凶相也。又有相斗的，破碎的，直强的，挟逼的，低陷的，斜乱的，粗大的，瘦弱的，短缩的，昂头的，背面的，断腰的，皆砂中祸也。
夹护之砂，须要审详。左护的多，必为左穴。右护者多，必为右穴。迎托之砂，须认下落。后托之砂，有边长的，有边短的，穴在长边，此亦可据。
四砂法，若推磨，龙与虎，事若何？吉吉吉，凶亦多。后元武，要睡头。祸与福，谁与招? 前朱雀，尤紧急，要翔舞，须轩豁。吉凶机，须早察，有盖砂，高大盖穴者是。有照砂，正照穴场者是。有乐山，出穴星，后者是。
尖尾鬼，尖属火，乃主贵。齐尾鬼，齐属士，只主富。横龙穴，须认此。若正出，任有无。曜气何? 插两臂，龙虎外，拖衣袖。官星何? 前砂外。官属阴，曜属阳。不见者见，见者不见。前后左右，气之剩余。尖员直方，气之秀发。向外侧吉，反射则凶。参以龙穴，细细研穷。
天有北辰，地有镇星。生居水口，角幞分明。亦有兽星，与夫螺星，方员尖石．马象龟形，如鸾如凤，平地高冈，论力之重，夷掌水中。印砂何取? 鱼砂何论? 顾我为真，真我弗问。西方为佳。妙在艮巽。巽丙丁，砂之秀，乾坤艮，亦吉曜。若罗列、可推究。
木克土，土克水，水克火，火克金，金克木。木生火，火生士，土生金，金生水，水生木。生中克，克中生，看何方，何星属，何星旺，是的地。砂之形，穴之应。勿失真，认而认。宜立堆，宜作坪，论生克，讨分明。宜开池，宜筑坝。论制化，俱有验。化凶吉，随龙神。妙中妙，心中明。喝砂形，随时见。是何方，则何荫。
论水
聚水法，要到堂。第一水，元辰方，食母乳，养孩婴。第二水，怀中方，食堂馔，会养生。第三水，中堂水。积钱谷，家计隆。第四水，龙神方。广田宅，大官方。水口山，论远近。龙长短，此正应。识大小。辨逆顺。
何以分，来者是。何以合，止者是。堂中受，瓮中贮。    欲识龙，在识水。欲识水，在识中。识得中，逆之中。
水近穴，须梭织。到穴前，须环曲。既过穴，又梭织。若此水，水之吉。与龙逆，与穴逆，与砂逆，水之得。
山趋东，水自西。水趋东，山自西。山返转，水如如。水返转，山如如。皆真逆，见莫拘。两水合，无逆局，穴亦非。
看水城，转何处。论得穴，此足据。山坐北，面向南，水自西，趋而东，转而北，北有地。何以故? 水之抱，抱在北，气斯聚。宜融结。类而推，穴易得。
有捍门，守御固。有罗星，纽会全，为剑戟，为旗槊。为车马，为狮象，为鹅雁，为凤鸾。看二星，论头尾，高与低，穴之据。
观紧慢，知有无。观形势，知大小。
寻龙门，点穴户。水口密，下砂顾。
龙若住，水口狭。若不住，便宽阔。见怪形，论得水，五龙落，四水聚。真血脉，真生气。
洋潮汪汪，水格之富。湾环曲折，水格之贵。直流直去，下贱无比。
有形与穴克的，穴小水大的，穿破堂局的，穴前割脚的，过穴反背的，尖射穴的，皆从凶论。
寻龙认气，认气尝水，其色碧，其味甘，其气香，主上贵。其色白，其味清，其气温，主中贵。其色淡，其昧辛，其气烈，主下贵。若酸涩，若发馊，不足论。
水为朱雀，亦是贵局。有声为凶，无声为吉．咚咚可取，最忌悲泣。
论水远近，当山高低，加减之则，此亦可推。或绕穴后，或绕左右，皆为吉地。面前水法，尤宜精细。水口重重，将相之关。山欲水口，倍加结。平阳水口，势自停纡。外海洋潮，胜于交织。水口虽阔，纳水之域，或无朝山，真水无山，或无朝山。或无朝水，真山错环，左右变牙，气聚其间。山应稍迟，水应神速。山行益后，水行益前。大约世数，不过十步。若问祸福，断在何方。占水乘舟，决水量地，阳脉几尺，阴脉几尺，要知水法，元情空色。何为阳？巽丙及丁、震、庚、艮、亥、辛、巳、壬方水，法之吉，嗣以凶祥。
上中下格，还看龙神。龙贱水贵，亦非全吉。水贱龙贵，也堪从革。
论明堂
善知识，吾语汝。明堂法，明堂里。会神仙，识明堂，穴可扦。小明堂，穴前是。中明堂，龙虎里。大明堂，案内是。此三堂，聚四水。水上堂，穴即是。低平洼，方是处。要藏风，要聚气，良可喜。气不聚，空坦夷。其中最重惟中明堂。锁结要备，纽会要全。山脚田岑，关插重重，气不走泄，福自兴隆。堂聚水，名蓄内气．洁净为佳．塞块为病．增高就卑．谬妄自若，恣妻穿凿，伤残真气，反惹祸基。堂之广狭，随龙长短，龙远堂宽，斯为正法。龙近堂小，形势乃宜。山谷宽好，平阳狭作。宜狭而宽，便为旷野。当宽而狭，真气不发。宽不至旷，狭不至逼，斯名全吉。或堂中窟坑，堂中壅塞，山摧岸落，四面不足，山脚射身，倾斜崩陷，皆堂病也。其势四平，高下分明，中低傍起，屈曲回环，横得好，直得好，圆得好，方得好，扁得好，皆好相也。忌有土山，忌有巨石，忌有土堆，忌长荆棘，忌作亭台，忌多种植。天光下照，吉水长流。看水聚左，看水聚右：看水聚中，凭兹论课，取用最灵。既明堂局，要识堂气。一白好，五黄好，六白好，八白好，九紫好，此为五吉。又忌四凶，二黑宜忌，三碧宜忌，四绿宜忌，七赤宜忌。放水去，放水来，宜倒左，宜倒右。要合法，勿妄裁。
论阳宅
论田宅，理无二。但穴法，分险易。势来趋，亦可居。势若止，须坦夷。起楼台，立亭院。俱有法，非虚语。
木之星，金之星，土之星，作居宅，子孙兴。火之是生，为龙神，须博换，乃可扦。水之星，须止聚，和士咸，水口固，财星临。明堂阔，更坦平。路要坏，水要缠，门中正，家道成。看城居，论入局。论明堂，论水曲，论卑高，论广狭，论门庭，论比屋。虎忌冲，龙忌压。反恭伤，楼台杀。天井深，开井局。岑太高，岑太促。入首来，覆金局。逢土安，逢木发。水则倾，火则覆，细推详，毋恍惚，看乡居，论胎息，论阴阳，论缓急，论浮沉，论起伏，论龙虎，论缠托，论朝案，论城郭，论水口，论八国，明饶减，乃架屋，妄增高，瓷穿凿，伤龙神，消己福，路从水，门从木，精水位，详作法。
论平地
语汝高山法，平地亦可猜。看坐立，知高山。看睡卧，知平地。龙与砂，水与堂，原无二。起一起，便是山。低一低，便是水。开一开，便是钳。正仰面，此作穴。脚在上，顶在下，后坐顶。前对乳，傍开睁。合星辰，形体真，勿妄扦。陇中形，得支性，支中形，得陇性。急中取，缓仲裁。毋妄猜。支扦顶，顶留献，陇葬足，足留趾。论五星，分位分，细劳神。风水字，要分明。得水处，便藏风。水之来，风之去。地户闭，天门开知其诀，登仙台。
天下道理，阴阳五行。阴阳五行，不离一圈，这一圈者，生死之窍，天地之间，有小的圈，有大的圈，识得此圈，处处皆圈。偈曰：
白玉圆圆一个圈，乾旋坤转任自然。
能知圈内四般趣，便是人间行地仙。
此祖师见理之精也，心法之妙也，绎此数言，天下道理尽在是矣。曹仙（名乐）赞曰：
我师妙诀千载心传，云侬日月水满山川，
阴阳无始天地无边，开门一笑满目真元。
历仙（名伯韵）赞曰：
不见先生面，雅闻先生诀。
大哉我曹师，千载传真法。
作者简介
黄妙应，俗名黄文矩，字子熏，别号涅盘、慧日，泉州莆田人，生于唐元和十五年(820)正月十五日。黄文矩的祖先于晋永嘉年问因避乱入闽，先居侯官，号黄巷。至十二世黄岸迁居莆田涵江延福山下，仍称黄巷，黄文矩是黄岸的玄孙。胞弟黄崇精，出家后号本寂，舍田建上生寺，后游江西曹山，成为高僧，人称曹山本寂。